Estonska gubernija

**Estonska gubernija** (ruski: *Эстляндская губерния*, estonski: *Eestimaa kubermang*, 
bila je administrativna jedinica - Ruskog Carstva koja je de fakto egzistirala od 1719. do 1917., a de jure od 1721.

## Historija
Osnovana je dekretom cara Petra Velikog od 29. maja 1719. pod imenom **Revelska gubernija**.  
Rusko Carstvo anektiralo je Švedsku Estoniju za Velikog sjevernog rata.

Kraljevina Švedska je službeno prepustila svoju bivšu domenu Ruskom Carstvu nakon potpisivanja 
Nystadskog mira 1721.
Ruski carevi su odtad sebi dodali i titulu Knez Estonije (*Князь Эстляндский*).  

Rusi su na početku zadržali švedsku podjelu na 4 okruga (уездa): Vikski (kraj oko Haapsalua), Virlandski (oko Rakverea), Garijenski (oko Revala), Ervenski (oko Paide) sa prijestolnicom u tadašnjem Revalu (današnji Tallinn).

U ime cara gubernijom su formalno vladali generalni gubernatori, koji su nosili kojekakve titule; revelski, riško-revelski, livonski, estonski, kurlandski i baltički (1905–09). Stvarna vlast sve do kraja 19. vijeka bila je u rukama lokalne baltičko-njemačke aristokracije i njihove feudalne Dijete (*Landtag*) 

Dekretom carice Katarine Velike od 3. jula 1783. i u Revelskoj guberniji su provedene odredbe njene reforme državne uprave iz 1775. U to vrijeme osnovan je i novi Baltički okrug sa sjedištem u gradu Baltijski port (on se do 1784. zvao *Vest-Garienski*).
Istovremeno je u decembru 1783. Revelska gubernija prezvana u **Revelsko namjesništvo**.

Njenim novim dekretom od 3. decembra 1784. okruzi su nazvani su prema svojim prijestolnicama; Baltijski, Vesenbergski, Veisenštejnski, Gapsalski i Revelski. 

Dekretom cara Pavla I iz decembra 1796 Revelsko namjesništvo pretvoreno je u Estoniju, i ukinut je Baltički okrug. 
Tako da su od 1796. do 1801. estonski okruzi i službeno imali svoja stara historijska imena. 

Estonska gubernija se raspala u burnim događajima ruske Februarske revolucije 1917. kad se prošila i na gradove sjeverne Latvije sa većinskim estonskim stanovništvom. Njena nasljednica Autonomna estonska gubernija trajala je manje od godinu dana, od novembra 1917. do februara 1918..

## Karakteristike

Gubernija se sastojala od sjevernog dijela današnje Estonije, što približno odgovara današnjim okruzima; Harju, Lääne-Viru, Ida-Viru, Rapla, Järva, 
Lääne i Hiiu i manjeg dijela Okruga Parnu.

Prostirala se na površini od 20,200 km² na kojoj je 1897. živjelo 433,700 stanovnika (1905. 449,400).

Ekonomija gubernije bazirala se prvenstveno na poljoprivredi organiziranoj na velikim feudima koji su sve do početka 19. vijeka ostali u rukama baltičko-njemačke aristokracije, tek se od tad pojavljuju se i ruski aristokrati kao vlasnici velikih feuda.
Na tim imanjima se uglavnom uzgajao; raž, ječam, zob, krumpir i organiziralo stočarstvo (govedarstvo, ovčarstvo, svinjarstvo).
Uz to bilo je važno i ribarstvo, eksploatacija treseta i destilacija vodke. 
Dok je švedska vladavina bila prilično liberalna prema seljacima, i pružala im više slobode, za 
ruskih careva je režim pooštren, pa je kmetstvo ukinuto tek 1819.  

Još od početka 18. pa sve do 20. vijeka Reval je bio jedna od značajnih ratnih i trgovačkih luka Ruskog Carstva na Baltičkom moru i veliki centar zanatstva. 

Nakon izgradnje Baltičke željeznice od Sankt Peterburga do Baltijskog porta 1870. otpočeo je i razvoj industrije.

## Izvori

## Vanjske veze

* ''Estonia Governorate''